CELEX: 62011CA0457
Language: fi
Date: 2013-06-27 00:00:00
Title: Yhdistetyt asiat C-457/11–C-460/11: Unionin tuomioistuimen tuomio (neljäs jaosto) 27.6.2013 (Bundesgerichtshofin (Saksa) esittämä ennakkoratkaisupyyntö) — Verwertungsgesellschaft Wort (VG Wort) v. Kyocera, aiemmin Kyocera Mita Deutschland GmbH, Epson Deutschland GmbH, Xerox GmbH (C-457/11) ja Canon Deutschland GmbH (C-458/11), sekä Fujitsu Technology Solutions GmbH (C-459/11) ja Hewlett-Packard GmbH (C-460/11) v. Verwertungsgesellschaft Wort (VG Wort) (Immateriaalioikeudet — Tekijänoikeus ja lähioikeudet tietoyhteiskunnassa — Direktiivi 2001/29/EY — Oikeus kappaleen valmistamisen — Sopiva hyvitys — Käsite ”paperille tai samankaltaiselle alustalle valmistetut kappaleet, jotka on tehty käyttämällä mitä tahansa valokuvaustekniikkaa tai muuta menetelmää, jolla on samanlaiset vaikutukset” — Käytettävissä olevien teknisten toimenpiteiden, joiden tarkoituksena on estää tai rajoittaa luvattomia tekoja, käyttämättä jättämisen seuraukset — Kappaleiden valmistamista koskevan hiljaisen tai nimenomaisen luvan antamisen seuraukset)

3.8.2013   
            
            
               FI
            
            
               Euroopan unionin virallinen lehti
            
            
               C 225/9
            
         Unionin tuomioistuimen tuomio (neljäs jaosto) 27.6.2013 (Bundesgerichtshofin (Saksa) esittämä ennakkoratkaisupyyntö) — Verwertungsgesellschaft Wort (VG Wort) v. Kyocera, aiemmin Kyocera Mita Deutschland GmbH, Epson Deutschland GmbH, Xerox GmbH (C-457/11) ja Canon Deutschland GmbH (C-458/11), sekä Fujitsu Technology Solutions GmbH (C-459/11) ja Hewlett-Packard GmbH (C-460/11) v. Verwertungsgesellschaft Wort (VG Wort)
   (Yhdistetyt asiat C-457/11–C-460/11) (1)
   
   (Immateriaalioikeudet - Tekijänoikeus ja lähioikeudet tietoyhteiskunnassa - Direktiivi 2001/29/EY - Oikeus kappaleen valmistamisen - Sopiva hyvitys - Käsite ”paperille tai samankaltaiselle alustalle valmistetut kappaleet, jotka on tehty käyttämällä mitä tahansa valokuvaustekniikkaa tai muuta menetelmää, jolla on samanlaiset vaikutukset” - Käytettävissä olevien teknisten toimenpiteiden, joiden tarkoituksena on estää tai rajoittaa luvattomia tekoja, käyttämättä jättämisen seuraukset - Kappaleiden valmistamista koskevan hiljaisen tai nimenomaisen luvan antamisen seuraukset)
   2013/C 225/13
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantajat: Verwertungsgesellschaft Wort (VG Wort) (asiat C-457/11 ja C-458/11), Fujitsu Technology Solutions GmbH (asia C-459/11) ja Hewlett-Packard GmbH (asia C-460/11)
   
      Vastaajat: Kyocera, aiemmin Kyocera Mita Deutschland GmbH, Epson Deutschland GmbH ja Xerox GmbH (asia C-457/11), Canon Deutschland GmbH (asia C-458/11) sekä Verwertungsgesellschaft Wort (VG Wort) (asiat C-459/11 ja C-460/11)
   
      Oikeudenkäynnin kohde
   
   Ennakkoratkaisupyyntö — Bundesgerichtshof — Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiiviin 2001/29/EY (EYVL L 167, s. 10) tulkinta — Kappaleen valmistamisoikeus — Kyseisen direktiivin 5 artiklan 2 kohdan a alakohdassa oleva käsite ”paperilla tai samankaltaisella alustalla olevat kappaleet, jotka on tehty käyttämällä mitä tahansa valokuvaustekniikkaa tai muuta menetelmää, jolla on samanlaiset vaikutukset” — Kirjoittimilla tai muilla laitteilla valmistettujen kappaleiden mahdollinen kuuluminen käsitteen alaan
   
      Tuomiolauselma
   
   
               1)
            
            
               Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY ei vaikuta teosten ja muun suojatun aineiston käyttämiseen kyseisen direktiivin voimaantulon (22.6.2001) ja sen täytäntöönpanolle varatun määräajan päättymisen (22.12.2002) välisenä aikana.
            
         
               2)
            
            
               Kun kyse on direktiivin 2001/29 5 artiklan 2 tai 3 kohdassa säädetystä poikkeuksesta tai rajoituksesta, mahdollinen toimenpide, jolla oikeudenhaltija sallii kappaleen valmistamisen teoksestaan tai muusta suojatusta aineistosta, ei vaikuta sopivaan hyvitykseen siitä riippumatta, onko tämä hyvitys kyseisen direktiivin sovellettavan säännöksen nojalla pakollinen vai vapaaehtoinen.
            
         
               3)
            
            
               Direktiivin 2001/29 6 artiklassa tarkoitettujen teknisten toimenpiteiden soveltamismahdollisuus ei voi aiheuttaa sitä, ettei kyseisen direktiivin 5 artiklan 2 kohdan b alakohdassa tarkoitettua sopivaan hyvitykseen liittyvää edellytystä sovellettaisi.
            
         
               4)
            
            
               Direktiivin 2001/29 5 artiklan 2 kohdan a alakohdassa tarkoitettua käsitettä ”kappaleen valmistaminen käyttämällä mitä tahansa valokuvaustekniikkaa tai muuta menetelmää, jolla on samanlaiset vaikutukset” on tulkittava siten, että se kattaa kappaleen valmistamisen kirjoittimella ja henkilökohtaisella tietokoneella silloin, kun nämä laitteet on kytketty toisiinsa. Jäsenvaltioilla on tällöin mahdollisuus ottaa käyttöön järjestelmä, jossa sopivan hyvityksen maksavat henkilöt, joiden hallinnassa on laite, joka osallistuu epäitsenäisesti teoksesta tai muusta suojatusta aineistosta valmistettavan kappaleen valmistamiseen määrätylle alustalle yhdessä yhtenäisessä menettelyssä, sikäli kuin viimeksi mainituilla on mahdollisuus vyöryttää maksusta aiheutuva kustannus asiakkailleen, kunhan oikeudenhaltijoille tällaisesta yhdestä yhtenäisestä menetelmästä aiheutuvan vahingon korvaamiseksi maksettavan sopivan hyvityksen kokonaismäärä ei lähtökohtaisesti eroa yhdellä ainoalla laitteella valmistetusta kappaleesta maksettavan vastaavan hyvityksen kokonaismäärästä.
            
         
      (1)  EUVL C 362, 10.12.2011.